

Ρθ35θη: 8ί9Β 
(βπιΐίθάϋθεΐ) 

1_οο3ΐϊοη: ΑΙίιβηΙ ΕϋιηϊΚο 
Τγρο9Γ3(ίο<^^ 


8473 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 592 

10 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχή παραίτησης Ειδικού Διαχειριστή για τη δι¬ 
αχείριση του συνόλου των στοιχείων του ενεργη¬ 
τικού και παθητικού της ΕΡΤ Α.Ε. και των θυγα¬ 
τρικών της που μεταβιβάστηκαν στο Δημόσιο... 1 

Τροποποίηση της Α.Υ.Ο.Ο./ΠΟΛ.1285/31.12.2Θ13 (ΦΕΚ 
Β' 54/16.1.2014) «Χρονικά όρια δυνατότητας διάθε¬ 
σης Φ.Η.Μ και φορολογικών μνημών». 2 

Υποχρέωση των κατόχων αδειών καταλληλότητας 
ΑΔΗΜΕ - Ταξιμέτρων, στα φορολογικά ταξίμετρα 
των οποίων παρατηρείται το φαινόμενο να επεμ¬ 
βαίνουν άτομα μη εξουσιοδοτημένα από τους κα¬ 
τασκευαστές, με αποτέλεσμα να δημιουργούνται 
προβλήματα, που έχουν άμεση σχέση με τη λει¬ 


τουργία τους. 3 

Τροποποίηση της υπ’ αριθμ. 2412/Φ.951/360/431347/ 
17.1.1984 (ΦΕΚ Β' 74) ΚΥΑ, όπως τροποποιήθηκε 

και ισχύει. 4 

Έναρξη λειτουργίας του Εθελοντικού Πυροσβεστι¬ 
κού Σταθμού Β' Τάξης στο Δήμο Καλύμνου της 
Περιφέρειας Νοτίου Αιγαίου. 5 


Χορήγηση Άδειας'Ιδρυσης Μονάδας Φροντίδας Ηλι¬ 
κιωμένων μη κερδοσκοπικού χαρακτήρα (Μ.Φ.Η. - 
μη κερδοσκοπικού χαρακτήρα) με την επωνυμία 
«ΠΑΡΑΡΤΗΜΑ ΓΗΡΟΚΟΜΕΙΟΥ ΖΩΣΙΜΑΔΩΝ» της 

Ιεράς Μητροπόλεως Ιωαννίνων. 6 

Παροχή εξουσιοδότησης υπογραφής «Με εντολή Πε¬ 
ριφερειάρχη» στον Προϊστάμενο της Γενικής Δι¬ 
εύθυνσης Αναπτυξιακού Προγραμματισμού, Πε¬ 
ριβάλλοντος και Υποδομών της Περιφέρειας 
Θεσσαλίας και στους Προϊσταμένους Διεύθυν¬ 
σης, Τμημάτων και Γραφείων των οργανικών μο¬ 
νάδων που τη συγκροτούν. 7 

Αναστολή λειτουργίας του Παραρτήματος ΙΚΑ-ΕΤΑΜ 
Αρκαλοχωρίου Ν. Ηρακλείου και μεταφορά των 
αρμοδιοτήτων επί της ασφαλιστικής του περιο¬ 
χής στο Περιφερειακό Υποκατάστημα ΙΚΑ-ΕΤΑΜ 
Ηρακλείου. 8 


ΑΠΟΦΑΣΕΙ Σ 

Αριθμ. Γ.Δ.Ο.Υ.230 (1) 

Αποδοχή παραίτησης Ειδικού Διαχειριστή για τη δια¬ 
χείριση του συνόλου των στοιχείων του ενεργητι¬ 
κού και παθητικού της ΕΡΤ Α.Ε. και των θυγατρικών 
της που μεταβιβάστηκαν στο Δημόσιο. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη τις διατάξεις: 

1. Της υπ’ αριθμ. ΟΙΚ. 02/11-06-2013 κοινής απόφασης 
του Υφυπουργού στον Πρωθυπουργό και του Υπουργού 
Οικονομικών (Β' 1414) όπως τροποποιήθηκε με την όμοια 
υπ’ αριθμ. ΟΙΚ. 03/12-06-2013 (Β' 1423) απόφαση. 

2. Του Π.Δ. 86/2012 (Α' 141) περί διορισμού Υπουργών, 
αναπληρωτών Υπουργών και Υφυπουργών. 

3. Του Π.Δ. 90/2012 (Α' 144) περί διορισμού Υπουργού 
και Υφυπουργού. 

4. Την υπ’ αριθμ. Υ307/02.07.2013 απόφαση του Πρωθυ¬ 
πουργού «Καθορισμός Υφυπουργού στον Πρωθυπουργό 
Παντελεήμονα Καψή» (Β' 1635) όπως έχει τροποποιηθεί 
και ισχύει. 

5. Την από 11.2.2014 επιστολή παραίτησης του Ειδικού 
Διαχειριστή του συνόλου των στοιχείων ενεργητικού 
και παθητικού της ΕΡΤ ΑΕ και των θυγατρικών της 
Γκίκα Μάναλη. 

7. Το γεγονός ότι από τις διατάξεις της παρούσης 
αποφάσεως δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Αποδεχόμεθα την παραίτηση του Ειδικού Διαχειριστή 
του συνόλου των στοιχείων ενεργητικού και παθητικού 
της ΕΡΤ ΑΕ και των θυγατρικών της Γκίκα Μάναλη και 
τον απαλλάσσουμε από τα καθήκοντα που του ανατέ¬ 
θηκαν με την ΟΙΚ4/12.06.2013 (ΦΕΚ Β' 1427) Υπουργική 
Απόφαση του Υφυπουργού στον Πρωθυπουργό και του 
Υπουργού Οικονομικών, με ισχύ από 11.2.2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2014 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΙΩΑΝΝΗΣ ΣΤΟΥΡΝΑΡΑΣ ΠΑΝΤΕΛΕΗΜΩΝ ΚΑΨΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ.ΠΟΛ: 1062 (2) 

Τροποποίηση της Α.Υ.Ο.Ο./ΠΟΛ.1285/31.12.2013 (ΦΕΚ Β' 
54/16.1.2014) «Χρονικά όρια δυνατότητας διάθεσης 
Φ.Η.Μ και φορολογικών μνημών». 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 2 και 11 του Ν. 1809/1988 
(ΦΕΚ 222 Α') «Καθιέρωση Φορολογικών Μηχανισμών και 
άλλες διατάξεις», όπως ισχύουν. 

2. Τις διατάξεις της Α.Υ.Ο.Ο. 1100772/1474/ 0015/ΠΟΛ 
1135/26-10-2005 (ΦΕΚ 1592Β'). 

3. Τις διατάξεις της Α.Υ.Ο.Ο. 1036197/446/0015/ΠΟΛ. 
1063/26-3-2008 (ΦΕΚ 633 Β'). 

4. Τις διατάξεις της Α.Υ.Ο.Ο. ΠΟΑ 1015/10.1.2012 (ΦΕΚ 
Β' 257/13.2.2012). 

5. Τις διατάξεις της Α.Υ.Ο.Ο. ΠΟΑ 1200/29.10.2012 (ΦΕΚ 
Β' 2900/29.10.2012). 

6. Τις διατάξεις της Α.Υ.Ο.Ο. ΠΟΑ 1285/31.12.2013 (ΦΕΚ 
Β' 54/16.1.2014). 

7. Την αριθμ. Δ6Α 1196756 ΕΞ2013/23.11.2013 Απόφαση 
του Υπουργού Οικονομικών και του Υφυπουργού Οικο¬ 
νομικών «Συμπλήρωση της αριθ. Δ6Α 1015213/28-1-2013 
(Β' 130 και 372) απόφασης του Υπουργού Οικονομικών 
και του Υφυπουργού Οικονομικών «Μεταβίβαση αρμο¬ 
διοτήτων στον Γενικό Γραμματέα της Γενικής Γραμμα- 
τείας Δημοσίων Εσόδων του Υπουργείου Οικονομικών». 
(ΦΕΚ 3317Β'/27.12.2013). 

8. Την ανάγκη εξυπηρέτησης των επιτηδευματιών, 
υπόχρεων στη χρήση φορολογικών μηχανισμών του 
Ν. 1809/1988, για την προμήθεια φορολογικών μηχα¬ 
νισμών, αλλά και των επιχειρήσεων, διάθεσης αυτών 
στην αγορά. 

9. Ότι από την Απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζουμε: 

1. Η παράγραφος 3 της Α.Υ.Ο.Ο./ΠΟΛ.1285/31.12.2Θ13 
(ΦΕΚ Β' 54/16.1.2014), αντικαθίσταται ως εξής: 

«Αντικατάσταση της φορολογικής μνήμης ΦΗΜ επι¬ 
τρέπεται λόγω βλάβης, εφόσον η άδεια καταλληλότητας 
έχει εκδοθεί σύμφωνα με τις προδιαγραφές που ανα- 
φέρονται στη παράγραφο 3 της Α.Υ.Ο.Ο ΠΟΔΙ063/2008 
και βρίσκονται εντός του χρόνου ισχύος της εγγύησης 
καλής λειτουργίας. 

Για το σκοπό αυτό, επιτρέπεται η θεώρηση εισαγό- 
μενων η παραγόμενων φορολογικών μνημών και μετά 
το χρόνο λήξης της άδειας καταλληλότητας των συ¬ 
γκεκριμένων τύπων ΦΗΜ.» 

2. Η παράγραφος 4 της Α.Υ.Ο.Ο./ΠΟΛ.1285/31-12-2013 
(ΦΕΚ Β' 54/16.1.2014), αντικαθίσταται ως εξής: 

«Η αλλαγή - αντικατάσταση φορολογικών μνημών, 
λόγω πλήρωσης της παλαιός ή αλλαγής κατόχου επι¬ 
τρέπεται μέχρι την 31η Δεκεμβρίου 2015.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2014 

Ο Γ ενικός Γ ραμματέας 
Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 


Αριθμ. ΠΟΑ 1058 (3) 

Υποχρέωση των κατόχων αδειών καταλληλότητας ΑΔΗ- 
ΜΕ - Ταξιμέτρων, στα φορολογικά ταξίμετρα των 
οποίων παρατηρείται το φαινόμενο να επεμβαίνουν 
άτομα μη εξουσιοδοτημένα από τους κατασκευα¬ 
στές, με αποτέλεσμα να δημιουργούνται προβλήμα¬ 
τα, που έχουν άμεση σχέση με τη λειτουργία τους. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 άρθρου 1 του Ν. 
1809/1988 (ΦΕΚ 222 Α') «Καθιέρωση Φορολογικών Μη¬ 
χανισμών και άλλες διατάξεις», όπως ισχύουν. 

2. Τις διατάξεις της Α.Υ.Ο.Ο. 1100772/1474/ 0015/ΠΟΛ 
1135/26-10-2005 (ΦΕΚ 1592Β'). 

3. Τις διατάξεις της Α.Υ.Ο.Ο. 1081253/320/0015/ΠΟΛ 
1234/9-10-2002 (ΦΕΚ 1362Β'). 

4. Τη θέση που διατύπωσε η αρμόδια Διακομματική 
Επιτροπή του άρθρου 7 του Ν. 1809/1988 (ΦΕΚ 222Α') 
όπως ισχύει, στην συνεδρίαση της την 17/12/2013. 

5. Την ανάγκη περιστολής της φοροδιαφυγής και της 
διασφάλισης των συμφερόντων του Δημοσίου. 

6. Την αριθμ. Δ6Α 1196756 ΕΞ2013/23.11.2013 Απόφαση 
του Υπουργού Οικονομικών και του Υφυπουργού Οικο¬ 
νομικών «Συμπλήρωση της αριθμ. Δ6Α1015213/28-1-2013 
(Β' 130 και 372) απόφασης του Υπουργού Οικονομικών 
και του Υφυπουργού Οικονομικών «Μεταβίβαση αρμο¬ 
διοτήτων στον Γ ενικό Γ ραμματέα της Γ ενικής Γ ραμμα- 
τείας Δημοσίων Εσόδων του Υπουργείου Οικονομικών». 
(ΦΕΚ 3317Β727.12.2013). 

7. Ότι από την Απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζουμε: 

Ορίζουμε την διαδικασία διασφάλισης της μη απο- 
σύνδεσης της καλωδίωσης και την αποφυγή παρεμ¬ 
βάσεων στις ειδικές θύρες επικοινωνίας των ΑΔΗ 
ΜΕ-Ταξιμέτρων, οι οποίοι είναι σταθερά συνδεόμενοι 
φορολογικοί μηχανισμοί μέσω ειδικής θύρας με ήδη 
εγκαταστημένα ηλεκτρονικά ταξίμετρα, ως ακολούθως: 

1. Οι κάτοχοι των κάτωθι αδειών καταλληλότητας 
ΑΔΗΜΕ-Τ αξιμέτρων: 


Α) Τύπος Φ.Η.Μ. «ΕΡ45Ρ» 

με αριθμό έγκρισης 
15ΤΞΒ289/31.10.2003 

Β) Τύπος Φ.Η.Μ. «ΕΡ46Ρ» 

με αριθμό έγκρισης 
15ΤΞΗ454/19.7.2010 

Γ) Τύπος Φ.Η.Μ. «8ΙΚ-ΡΙ3Κ» 

με αριθμό έγκρισης 
15ΤΞΔ292/31.10.2003 

Δ) Τύπος Φ.Η.Μ. «3ΙΚ-ΡΙ3Κ ΡΙυε» 

με αριθμό έγκρισης 
15ΤΞΝ484/7.12.2011 


υποχρεούνται να προβούν στην σφράγιση της σειρια¬ 
κής θύρας (Ρ5232,ΘΑΦΜ). Η συγκεκριμένη θύρα προορί¬ 
ζεται για την ανάγνωση των δεδομένων της φορολογι¬ 
κής μνήμης, επίσης μέσω της ιδίας θύρας είναι δυνατή 
η διασύνδεση της ΑΔΗΜΕ Ταξιμέτρου με Η/Υ για τη 
διενέργεια των προγραμματισμών και των επεμβάσεων 
εξουσιοδοτημένου τεχνικού. 

Επίσης το καλώδιο που συνδέει την Ειδική Θύρα Εισα¬ 
γωγής Δεδομένων (ΕΟΕΔ) με το ηλεκτρονικό ταξίμετρο 
(με τα δεδομένα διαμόρφωσης της απόδειξης εσόδου 
και την ηλεκτρική τροφοδοσία) να βρίσκεται σταθερά 

και μόνιμα συνδεδεμένο τόσο με το ταξίμετρο (σύμφωνα 
με την κείμενη νομοθεσία περί ηλεκτρονικών ταξιμέ¬ 
τρων) όσο και με την ΑΔΗΜΕ-Ταξιμέτρου. 

2. Τονίζεται ιδιαίτερα ότι την ανωτέρω υποχρέωση 
έχουν όλοι οι κάτοχοι αδειών καταλληλότητας ΑΔΗΜΕ 
-Ταξιμέτρων, οι οποίοι είναι σταθερά συνδεόμενοι φορο¬ 
λογικοί μηχανισμοί μέσω ειδικής θύρας με ήδη εγκατα- 
στημένα ηλεκτρονικά ταξίμετρα, στις ΑΔΗΜΕ των οποίων 
υπάρχει η δυνατότητα επέμβασης στη Θύρα Ανάγνωσης 
Δεδομένων Φορολογικής Μνήμης (ΟΑΦΜ) με όποια μέσα, 
καθώς επίσης υπάρχει η δυνατότητα επέμβασης στις 
συνδεσμολογίες και στις διατάξεις του καλωδίου που 
συνδέει την Ειδική Θύρα Εισαγωγής Δεδομένων (ΕΘΕΔ) 
με το ηλεκτρονικό ταξίμετρο με αποτέλεσμα να δημιουρ- 
γούνται προβλήματα, που έχουν άμεση σχέση με λειτουρ¬ 
γία της ΑΔΗΜΕ και της διαδικασίας έκδοσης αποδείξεων. 

3. Η σφράγιση της Θύρας Ανάγνωσης Δεδομένων 
Φορολογικής Μνήμης (ΘΑΦΜ) γίνεται με τέτοιο τρόπο 
ούτως ώστε η επέμβαση σε αυτή με όποια μέσα δύνα- 
νται να επηρεάζουν την ορθή λειτουργία της ΑΔΗΜΕ- 
Ταξιμέτρου, να είναι αδύνατη. 

Επίσης το καλώδιο που συνδέει την Ειδική Θύρα Εισαγω¬ 
γής Δεδομένων (ΕΘΕΔ) με το ηλεκτρονικό ταξίμετρο βρίσκε¬ 
ται σταθερά και μόνιμα συνδεδεμένο τόσο με το ταξίμετρο 
όσο και με την ΑΔΗΜΕ-Ταξιμέτρου με τέτοιο τρόπο ώστε 
η όποια επέμβαση στις καλωδιώσεις, στις συνδεσμολογίες 
και στις διατάξεις που δύνανται να επηρεάζουν την ορθή 
λειτουργία της ΑΔΗΜΕ-Ταξιμέτρου, να είναι αδύνατη. 

4. Η ανωτέρω διαδικασία εφαρμόζεται αναλόγως και 
στην περίπτωση πώλησης νέου φορολογικού μηχανι¬ 
σμού των ανωτέρω μοντέλων ΑΔΗΜΕ - Ταξιμέτρων. 


5. Περαιτέρω σε κάθε περίπτωση διακοπή της ηλε¬ 
κτρικής τροφοδοσίας κατά τη λειτουργία της ΑΔΗΜΕ 
Ταξιμέτρου, (ακόμα και όταν βρίσκεται σε κατάσταση 
έκδοσης δελτίων) θα πρέπει να εκτυπώνεται το μήνυμα 
« Διακοπή Ηλεκτρικής Τροφοδοσίας», να καταγράφεται 
στο επόμενο δελτίο ημερήσιας κίνησης «Ζ» και συνακό¬ 
λουθα στη φορολογική μνήμη ως «Αποσύνδεση» (από 
το διασυνδεόμενο ηλεκτρονικό ταξίμετρο). 

6. Η αποσφράγιση της μηχανής, όταν αυτό κριθεί απα¬ 
ραίτητο, γίνεται στο χώρο συντήρησης ή επισκευής από 
την επιχείρηση που έχει λάβει την άδεια καταλληλότη¬ 
τας ή από εξουσιοδοτημένο τεχνικό αντιπρόσωπό της, 
καθώς και η επανασφράγισή της όταν εκλείψει ο λόγος 
της αποσφράγισης. 

Διευκρινίζεται ότι ο εξουσιοδοτημένος τεχνικός, μετά 
από κάθε αποσφράγιση και επανασφράγισή, πρέπει να 
ενημερώνει το βιβλιάριο συντήρησης και να αναγρά¬ 
φει ευκρινώς τα ατομικά του στοιχεία (ονοματεπώνυ¬ 
μο, αριθμό ταυτότητας) ως και τον αριθμό σφραγίδας 
(ζουμπά) θέτοντας παράλληλα την υπογραφή του και τη 
σφραγίδα της επιχείρησης, η οποία έχει εξουσιοδοτηθεί 
για την επισκευή και συντήρηση των συγκεκριμένων 
τύπων Φ.Η.Μ., όπως το συνημμένο υπόδειγμα. 

7. Για όσους εκμεταλλευτές ΕΔΧ αυτοκινήτων (Ταξί) 
απαιτείται να προσαρμόσουν τις χρησιμοποιούμενες φ.τ.μ, 
ώστε να δύνανται να ανταποκριθούν στην απαίτηση των 
διατάξεων της απόφασης αυτής, υποχρεούνται να έχουν 
ολοκληρώσει τις σχετικές διαδικασίες μέχρι 30-4-2014. 

8. Μη συμμορφούμενοι φορολογικοί μηχανισμοί με 
τις απαιτήσεις των ανωτέρων παραγράφων δεν επιτρέ¬ 
πεται να χρησιμοποιούνται ούτε να διατίθενται προς 
πώληση ή χρήση. 


Σφραγίδα Συνεργείου 


Έντυπο Σφράγισης ΑΔΗΜΕ 


Όνομα /επώνυμο τεχνίτη σφράγισης 


Αριθμός ταυτότητας τεχνίτη 


Αριθμός ζουμπά 


Όνομα /επώνυμο οδηγού 


Αριθμός κυκλοφορίας αυτοκινήτου Συριακός αριθμός ΑΔΗΜΕ 


Τύπος ΑΔΗΜΕ 


Ημερομηνία σφράγισης 


Τελική μορφή σφράγισης 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 21 Φεβρουάριου 2014 
Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ.951.1/23/839455/Σ. 1318 (4) 

Τροποποίηση της υπ’αριθμ.2412/Φ.951/360/431347/17.1.1984 
(ΦΕΚ Β' 74) ΚΥΑ, όπως τροποποιήθηκε και ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις: 

(1) Του άρθρου 1 του Ν. 1106/1980 «Τροποποίηση και 
συμπλήρωση διατάξεων της περί Μετοχικών Ταμείων 
Στρατού, Ναυτικού και Αεροπορίας νομοθεσίας» (ΦΕΚ 
Α' 301). 

(2) Του άρθρου 64 του Ν. 1329/1983 «Αποκατάσταση 
του προσωπικού των Σωμάτων Ασφαλείας και του Λι¬ 
μενικού Σώματος που διώχθηκε για πολιτικούς λόγους 
και ρύθμιση θεμάτων του προσωπικού των Σωμάτων 
αυτών που είναι στην ενέργεια» (ΦΕΚ Α' 25). 

(3) Του άρθρου 25 του Ν. 2292/1995 «Οργάνωση και 
λειτουργία Υπουργείου Εθνικής Αμυνας, διοίκηση και 
έλεγχος των Ενόπλων Δυνάμεων και άλλες διατάξεις» 
(ΦΕΚ Α' 35). 

(4) Του άρθρου 1 εδ. γ' του ΠΔ 363/1997 «Διατήρηση 
εποπτείας του Υπουργείου Εθνικής Άμυνας επί ΝΠΔΔ» 
(ΦΕΚ Α' 241). 

(5) Την αριθμ. Υ48/9-7-2012 Απόφαση για τον καθορι¬ 
σμό αρμοδιοτήτων του Αναπληρωτή Υπουργού Οικονο¬ 
μικών Χρήστου Σταϊκούρα (ΦΕΚ Β' 2105). 

(6) Του άρθρου 90 του κώδικα, που κυρώθηκε με το 
άρθρο πρώτο του ΠΔ 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ Α' 98 ). 

β. Την αριθμ. 251642/4 Ιουλ 2013 Κοινή Απόφαση των 
Πρωθυπουργού και Υπουργού Εθνικής Άμυνας «Ανάθε¬ 
ση αρμοδιοτήτων στον Υφυπουργό Αθανάσιο Δαβάκη 
(ΦΕΚ Β' 1653)». 

γ. Το υπ’ αριθμ. 17/14/11-11-2013 Πρακτικό ΔΣ/ΜΤΣ. 

δ. Το άρθρο 1 του Α.Ν. 559/1937, όπως ισχύει σήμερα, βά¬ 
σει του οποίου κατανέμει ως μέρισμα στους μερισματού- 
χους τα καθαρά έσοδά του, τα οποία προκύπτουν μετά 
την αφαίρεση όλων των υποχρεώσεών του, μία εκ των 
οποίων είναι και η καταβολή ΒΟΕΑ στους δικαιούχους. 

ε. Το γεγονός ότι από τις διατάξεις αυτής προκαλείται 
δαπάνη, η οποία θα καλύπτεται από έσοδα του ΜΤΣ/ 
ειδικού λογαριασμού ΒΟΕΑ χωρίς την δημιουργία λη¬ 
ξιπρόθεσμων οφειλών. 

στ. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Την τροποποίηση της υπ’ αριθμ. 2412/Φ.951/360/431347/ 
17-1-1984 (ΦΕΚ Β' 74) ΚΥΑ, όπως τροποποιήθηκε και 
ισχύει, ως εξής: 

Αρθρο Μόνο 

Στο άρθρο 2 της υπ’ αριθ.2412/Φ.951/360/431347/17.1.1984 
ΚΥΑ (ΦΕΚ Β' 74), όπως έχει τροποποιηθεί και ισχύει, η 
παράγραφος 3 αναριθμείται σε 4 και προστίθεται τρίτη 
παράγραφος, ως εξής: 

«Για τους δικαιούχους, οι οποίοι έχουν υποβάλλει 
αίτηση από 1-1-2014 έως 31-12-2014 και δεν τους έχει 
καταβληθεί το εν λόγω Βοήθημα, τότε το ύψος αυτού 
δεν δύναται να είναι μικρότερο του ποσού εκείνου που 
προκύπτει βάσει της τιμής μεριδίου του μερίσματος 
του έτους 2011». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΧΡΗΣΤΟΣ ΣΤΑΪΚΟΥΡΑΣ ΑΘΑΝΑΣΙΟΣ ΔΑΒΑΚΗΣ 
-♦- 

Αριθμ. 7950 Φ.101.4 (5) 

Έναρξη λειτουργίας του Εθελοντικού Πυροσβεστικού 
Σταθμού Β' Τάξης στο Δήμο Καλύμνου της Περιφέ¬ 
ρειας Νοτίου Αιγαίου. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις του άρθρου 27 του Ν. 4029/2011 «Εθε¬ 
λοντισμός στο Λιμενικό Σώμα - Ελληνική Ακτοφυλακή 
και στο Πυροσβεστικό Σώμα και άλλες διατάξεις». (ΦΕΚ 
245/22-11-2011 τ. Α'). 

2. Τις διατάξεις του άρθρου 4, παρ. ΙΟβ του Ν. 3511/2006 
« Αναδιοργάνωση του Πυροσβεστικού Σώματος, αναβάθ¬ 
μιση της αποστολής του και άλλες διατάξεις ». (ΦΕΚ 
258/27-11-2006 τ. Α'). 

3. Την υπ’ αριθμ. ΕΜ/1-Β/88/01-09-2012 Απόφαση του 
Υπουργού Δημόσιας Τάξης και Προστασίας του Πολίτη 
«Μεταβίβαση της άσκησης αρμοδιοτήτων για θέματα 
του Πυροσβεστικού Σώματος από τον Υπουργό Δημόσι¬ 
ας Τάξης και Προστασίας του Πολίτη στον Γ ενικό Γ ραμ- 
ματέα Πολιτικής Προστασίας και σε υπηρεσιακά όργανα 
του Πυροσβεστικού Σώματος». (ΦΕΚ 2419/03.9.2012 τ. Β'). 

4. Την υπ’ αριθμ. 9846 Φ. 101.4/10-04-2012 Κοινή Υπουρ¬ 
γική Απόφαση, Υπουργών Εσωτερικών, Οικονομικών 
και Δημόσιας Τάξης και Προστασίας του Πολίτη. (ΦΕΚ 
1269/11-04-2012 τ. Β'). 

5. Την υπ’ αριθμ. 134/31-01-2014 αναφορά της Π.Δ.Π.Υ. Ν. 
Αιγαίου με την οποία προτείνεται η έναρξη λειτουργίας 
του Εθελοντικού Πυροσβεστικού Σταθμού Β' Τάξης στο 
Δήμο Καλύμνου της Περιφέρειας Νοτίου Αιγαίου. 

6. Το γεγονός ότι από τις διατάξεις της παρούσας δεν 
προκύπτει επί πλέον δαπάνη σε βάρος του Κρατικού 
Προϋπολογισμού, αποφασίζουμε: 

1. Ορίζουμε ως ημερομηνία έναρξης λειτουργίας, του 
Εθελοντικού Πυροσβεστικού Σταθμού Β' Τάξης στο 
Δήμο Καλύμνου της Περιφέρειας Νοτίου Αιγαίου, την 
ημερομηνία δημοσίευσης της παρούσας στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2014 
Ο Αρχηγός 

ΒΑΣΙΛΕΙΟΣ ΠΑΠΑΓΕΩΡΓΙΟΥ 

-Φ- 

Αριθμ. 113479/4065 (6) 

Χορήγηση Αδειας Ίδρυσης Μονάδας Φροντίδας Ηλικι¬ 
ωμένων μη κερδοσκοπικού χαρακτήρα (Μ.Φ.Η. - μη 
κερδοσκοπικού χαρακτήρα) με την επωνυμία «ΠΑ¬ 
ΡΑΡΤΗΜΑ ΓΗΡΟΚΟΜΕΙΟΥ ΖΩΣΙΜΑΔΩΝ» της Ιεράς 
Μητροπόλεως Ιωαννίνων. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/τ. Α'/7.6.2010) 

«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τον Οργανισμό της Περιφέρειας Ηπείρου, Π.Δ. 
140/27-12-2010 (ΦΕΚ 233/τ. Α727-12-2010). 

3. Τις διατάξεις του Ν. 3861/2010 (Φ.Ε.Κ. 112/Α713-7-2010) 
«Ενίσχυση της διαφάνειας με την υποχρεωτική ανάρτη¬ 
ση νόμων και πράξεων των κυβερνητικών, διοικητικών 
και αυτοδιοικητικών οργάνων στο διαδίκτυο-Πρόγραμμα 
Διαύγεια-και άλλες διατάξεις». 

4. Τις διατάξεις των παραγ. 2 και 4 του άρθρου 1 του 
Ν. 2345/1995 «Οργανωμένες υπηρεσίες παροχής προστα¬ 
σίας από τους φορείς κοινωνικής πρόνοιας και άλλες 
διατάξεις» (Φ.Ε.Κ. 213 τ. Α'). 

5. Τις διατάξεις των Υ.Α., αρ. Π4β/οικ. 3176/96 (ΦΕΚ 
455/τ. Β'/1996) «Προϋποθέσεις ίδρυσης και λειτουργίας 
Μ.Φ.Η. από ιδιώτες (κερδοσκοπικού χαρακτήρα)» όπως 
συμπληρώθηκε με την ΠΙγ/Α. Γεν. Πρωτ. οικ. 10530/ 
28.9.2001 (ΦΕΚ 1308/τ. Β710-10-2001) και Π4β/ οικ.4690/96 
(ΦΕΚ 833/τ. Β'/1996) «Προϋποθέσεις ίδρυσης και λειτουρ¬ 
γίας Μ.Φ.Η. μη κερδοσκοπικού χαρακτήρα». 

6. Τις διατάξεις της Υ.Α. αρ. ΠΙγ/οικ. 81551/25-6- 
2007 (ΦΕΚ 1136/τ. Β'/2007) «Περί τροποποίησης και 
συμπλήρωσης των Υ.Α. αρ. Π4β/οικ. 3176/96 και Π4β/ 
οικ. 4690/96 «Προϋποθέσεις ίδρυσης και λειτουργίας 
Μονάδων Φροντίδας Ηλικιωμένων κερδοσκοπικού και 
μη χαρακτήρα», όπως τροποποιήθηκε στη συνέχεια 
με τις Υ.Α. αρ. ΠΙγ/οικ. 129673/09 (ΦΕΚ 2190/τ. Β72009), 
αρ. Π1 γ/οικ. 80794/2011 (ΦΕΚ 1736/τ. Β72011), αρ. Δ27/ 
οικ. 17112/425/2012 (ΦΕΚ 2424/τ. Β72012) και αρ. Δ27/οικ. 
7603/329/2013 (ΦΕΚ 745/τ. Β72013) και ισχύει. 

7. Την υπ’ αριθμ. οικ. 2824/11-9-1979 Υπουργική Απόφα¬ 
ση «Περί τρόπου συγκροτήσεως των Επιτροπών γνωμα- 
τεύσεως για έκδοση αδειών ιδρύσεως και λειτουργίας 
ιδιωτικών Επιχειρήσεων περιθάλψεως υπερηλίκων και 
από κινητική αναπηρία ανιάτως πασχόντων ατόμων» 
(ΦΕΚ 922/τ. Β71979). 

8. Την υπ’ αριθμ. 113479/4065/2012 αίτηση των Αγαθοερ¬ 
γών Καταστημάτων της Ιεράς Μητροπόλεως Ιωαννίνων 
για την χορήγηση άδειας ίδρυσης και άδειας λειτουργίας 
σε Μ.Φ.Η. μη κερδοσκοπικού χαρακτήρα με την επωνυμία 
«Παράρτημα Γηροκομείου Ζωσιμαδών», με τα νόμιμα δι- 
καιολογητικά τα οποία εμπεριέχονται στο φάκελο. 

9. Το υπ’ αριθμ. 18515/630/2014 έγγραφο των Αγαθο¬ 
εργών Καταστημάτων της Ιεράς Μητροπόλεως Ιωαννί¬ 
νων με το οποίο προσκομίζονται τα συμπληρωματικά 
δικαιολογητικά που είχαν ζητηθεί. 

10. Το από 31-01-2014 πρακτικό της κατά νόμο αρμό¬ 
διας επιτροπής καταλληλότητας Μ.Φ.Η., αποφασίζουμε: 

Χορηγούμε Αδεια Ίδρυσης Μονάδας Φροντίδας Ηλι¬ 
κιωμένων μη κερδοσκοπικού χαρακτήρα (Μ.Φ.Η. - μη 
κερδοσκοπικού χαρακτήρα) με την επωνυμία «ΠΑΡΑΡ¬ 
ΤΗΜΑ ΓΗΡΟΚΟΜΕΙΟΥ ΖΩΣΙΜΑΔΩΝ» των Αγαθοεργών 
Καταστημάτων της Ιεράς Μητροπόλεως Ιωαννίνων, η 
οποία στεγάζεται σε τμήμα κτηρίου που ανήκει στο 
Δήμο Ιωαννιτών και βρίσκεται στην θέση Μπονίλα Ιω¬ 
αννίνων, στην οδό Κατσικαριά 1. 

Η δυναμικότητα της μονάδας καθορίζεται σε τριάντα 
τρεις (33) κλίνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Φεβρουάριου 2014 
Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 


Αριθμ. 4212 (7) 

Παροχή εξουσιοδότησης υπογραφής «Με εντολή Περι¬ 
φερειάρχη» στον Προϊστάμενο της Γ ενικής Διεύθυν¬ 
σης Αναπτυξιακού Προγραμματισμού, Περιβάλλοντος 
και Υποδομών της Περιφέρειας Θεσσαλίας και στους 
Προϊσταμένους Διεύθυνσης, Τμημάτων και Γ ραφείων 
των οργανικών μονάδων που τη συγκροτούν 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη τις διατάξεις: 

1. Του άρθρου 159 παρ. 1. εδάφιο ιγ του Ν. 3852/2010 
(ΦΕΚ 87 Α707-06-2010) «Νέα Αρχιτεκτονική της Διοί¬ 
κησης και της Τοπικής Αυτοδιοίκησης - Πρόγραμμα 
Καλλικράτης». 

2. Του άρθρου 9 του Ν. 2690/1999 (ΦΕΚ 45 Α79.3.1999) 
«Κώδικας Διοικητικής Διαδικασίας» όπως τροποποιή¬ 
θηκε και ισχύει. 

3. Του άρθρου 7, παρ. 2, εδάφιο β του Ν. 3469/2006 
(ΦΕΚ 131 Α728-06-2006) «Εθνικό Τυπογραφείο, Εφημερίς 
της Κυβερνήσεως και λοιπές διατάξεις». 

4. Του Π.Δ. 129/2010 (ΦΕΚ 222 Α727-12-2010) «Οργανι¬ 
σμός Περιφέρειας Θεσσαλίας». 

5. Τον υφιστάμενο υπηρεσιακό φόρτο εργασίας και 
την εν λόγω αυτού προκύπτουσα ανάγκη άσκησης από 
τον Περιφερειάρχη ορισμένων και μόνο αρμοδιοτήτων. 

6. Την ανάγκη απλούστευσης των διαδικασιών για την 
ταχύτερη διεκπεραίωση των υπηρεσιακών θεμάτων, την 
καλύτερη εξυπηρέτηση των πολιτών και την εύρυθμη 
λειτουργία της Υπηρεσίας. 

7. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους 
είτε της Περιφέρειας Θεσσαλίας, αποφασίζουμε: 

Αρθρο 1. 

Γ ενική Διεύθυνση Αναπτυξιακού Προγραμματισμού 
Περιβάλλοντος και Υποδομών 

Παρέχουμε στον Προϊστάμενο της Γ ενικής Διεύθυνσης 
Αναπτυξιακού Προγραμματισμού, Περιβάλλοντος και 
Υποδομών της Περιφέρειας Θεσσαλίας την εξουσιο¬ 
δότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» για: 

1. Την έκδοση γενικών οδηγιών και εγκυκλίων γενι¬ 
κού περιεχομένου προς τις υπηρεσίες της Περιφέρειας 
Θεσσαλίας, καθώς και τη διαβίβαση των ερμηνευτικών 
εγκυκλίων από άλλους φορείς που αναφέρονται σε θέ¬ 
ματα αρμοδιότητας της Γ ενικής Διεύθυνσης. 

2. Την υποβολή ερωτημάτων προς Υπουργεία και Νο¬ 
μικούς Συμβούλους σε θέματα που αφορούν τις Διευ¬ 
θύνσεις που υπάγονται στη Γ ενική Διεύθυνση. 

3. Την έκδοση, προπαρασκευαστικών, υπομνηστικών 
εγγράφων και εγγράφων που παρέχουν οδηγίες ή απα¬ 
ντήσεις προς Υπουργεία, Αποκεντρωμένες Διοικήσεις, 
και Γ ενικές Διευθύνσεις της Περιφέρειας Θεσσαλίας. 

4. Τ ον ορισμό υπαλλήλων της Γ ενικής Διεύθυνσης ως 
εκπροσώπων σε Συλλογικά Όργανα, Επιτροπές, Ομά¬ 
δες Εργασίας, που αφορούν υπερτοπικά θέματα και 
συνεργασία με φορείς, με εξαίρεση τον ορισμό για τη 
Γνωμοδοτική Επιτροπή και τα Περιφερειακά Όργανα 
Ελέγχου για τις ιδιωτικές επενδύσεις. 

5. Χορήγηση κάθε είδους αδειών των Προϊσταμένων 
των Διευθύνσεων. 

6. Έγκριση μετακίνησης εκτός έδρας των Προϊσταμέ¬ 
νων των Διευθύνσεων, για εκτέλεση υπηρεσίας, εντός 
και εκτός των ορίων της Περιφέρειας Θεσσαλίας, καθώς 

και όλων των υπαλλήλων των εν λόγω Διευθύνσεων που 
κινούνται εκτός των ορίων της Περιφέρειας Θεσσαλίας. 

7. Έγκριση κίνησης των υπηρεσιακών αυτοκινήτων των 
Διευθύνσεων, που κινούνται για εκτέλεση υπηρεσίας 
εντός και εκτός των ορίων της Περιφέρειας Θεσσαλίας. 

δ.Έγκριση και θεώρηση δικαιολογητικών οδοιπορικών 
εξόδων και ημερησίων αποζημιώσεων των Προϊσταμέ¬ 
νων των Διευθύνσεων. 

9. Τη διαδικασία έγκρισης υπερωριακής απασχόλησης 
και των βεβαιώσεων για την πραγματοποίηση υπερω- 
ριακής απασχόλησης των υπαλλήλων της Διεύθυνσης. 

10. Θεώρηση των βιβλιαρίων νοσηλείας των Προϊστα¬ 
μένων των Διευθύνσεων και των προστατευόμενων με¬ 
λών των οικογενειών τους. 

11. Έγκριση άδειας άσκησης ιδιωτικού έργου, με αμοιβή 
ή χωρίς αμοιβή, από τους υπαλλήλους των Διευθύνσεων, 
μετά από γνωμοδότηση του Υπηρεσιακού Συμβουλίου. 

12. Τις Εντολές για Περιβαλλοντικές επιθεωρήσεις 
για τον έλεγχο τήρησης των Αποφάσεων Εγκρίσεων 
Περιβαλλοντικών Όρων (Α.Ε.Π.Ο.) ή Πρότυπων Περιβαλ¬ 
λοντικών Δεσμεύσεων (Π.Π.Δ.) και της εν γένει περιβαλ¬ 
λοντικής νομοθεσίας. 

Άρθρο 2. 

Διεύθυνση Περιβάλλοντος και Χωρικού Σχεδιασμού 

Παρέχουμε στον Προϊστάμενο της Διεύθυνσης Περι¬ 
βάλλοντος και Χωρικού Σχεδιασμού της Περιφέρειας 
Θεσσαλίας την εξουσιοδότηση υπογραφής «ΜΕ ΕΝΤΟΛΗ 
ΠΕΡΙΦΕΡΕΙΑΡΧΗ» για: 

1. Την αλληλογραφία της Διεύθυνσης με τις λοιπές 
Υπηρεσίες του Δημοσίου, της Περιφέρειας, ΟΤΑ Α' βαθ¬ 
μού, Ο.Κ.Ω., λοιπούς Οργανισμούς, φορείς και ιδιώτες, 
επί θεμάτων που άπτονται των υπηρεσιακών αντικει¬ 
μένων και αρμοδιοτήτων της Διεύθυνσης. 

2. Τα πάσης φύσης έγγραφα για το συντονισμό των 
ενεργειών για την παρακολούθηση και προστασία του 
Περιβάλλοντος. 

3. Την τοποθέτηση και κατανομή του προσωπικού της 
Διεύθυνσης στα Τμήματα. 

4. Την ανάθεση καθηκόντων στους υπαλλήλους της 
Διεύθυνσης. 

5. Χορήγηση κάθε είδους αδειών στους Προϊσταμέ¬ 
νους των Τμημάτων και στους υπαλλήλους που υπά¬ 
γονται στη Διεύθυνση, εκτός εκείνων που απαιτείται 
σύμφωνη γνώμη του Υπηρεσιακού Συμβουλίου. 

δ.Έγκριση μετακίνησης εκτός έδρας των Προϊσταμέ¬ 
νων των Τμημάτων και των υπαλλήλων που υπάγονται 
στη Διεύθυνση, για εκτέλεση υπηρεσίας, εντός των 
ορίων της Περιφέρειας Θεσσαλίας καθώς και Έγκριση 
και θεώρηση δικαιολογητικών οδοιπορικών εξόδων και 
ημερησίων αποζημιώσεων των προαναφερομένων. 

7. Έγκριση μετακίνησης εκτός έδρας των υπαλλήλων 
των Τμημάτων των Περιφερειακών Ενοτήτων, για εκτέ¬ 
λεση υπηρεσίας, εκτός των ορίων της Περιφερειακής 
τους Ενότητας και εντός των ορίων της Περιφέρειας 
Θεσσαλίας. 

8. Έγκριση κίνησης των υπηρεσιακών αυτοκινήτων 
της Διεύθυνσης, που κινούνται για εκτέλεση υπηρεσίας 
εντός των ορίων της Περιφέρειας Θεσσαλίας. 

9. Τα αιτήματα για ανάληψη δέσμευσης πίστωσης της 
Διεύθυνσης και την αποστολή τυχόν δικαιολογητικών. 

10. Θεώρηση των βιβλιαρίων νοσηλείας των Προϊστα¬ 
μένων των Τμημάτων της Διεύθυνσης, των υπαλλήλων 


που υπάγονται στη Διεύθυνση και των προστατευόμε¬ 
νων μελών των οικογενειών τους. 

11. Την παροχή γραπτών κατευθυντήριων οδηγιών στα 
Τμήματα Περιβάλλοντος και Υδροοικονομίας τα οποία 
ασκούν αρμοδιότητες σε επίπεδο Περιφερειακής Ενό¬ 
τητας σε θέματα Περιβαλλοντικής Νομοθεσίας. 

12. Τη χορήγηση βεβαιώσεων και πιστοποιητικών σε 
θέματα αρμοδιότητας της Διεύθυνσης βάσει των στοι¬ 
χείων που τηρούνται στην Υπηρεσία. 

13. Τις εισηγήσεις της Διεύθυνσης προς τα αρμόδια 
συλλογικά όργανα σύμφωνα με την κείμενη Περιβαλ¬ 
λοντική και Πολεοδομική Νομοθεσία. 

14. Την παροχή γνώμης προς τις αρμόδιες αρχές και 
συλλογικά όργανα, όπου αυτή απαιτείται, κατά τις ορι¬ 
ζόμενες από την κείμενη Περιβαλλοντική και Πολεοδο¬ 
μική Νομοθεσία. 

15. Τις εκθέσεις απόψεων σε αρμόδια δικαστήρια, όταν 
πρόκειται να δικασθεί υπόθεση που αφορά σε θέματα 
που ανήκουν στις αρμοδιότητες της Διεύθυνσης. 

16. Την καταχώριση στο Ηλεκτρονικό Περιβαλλοντικό 
Μητρώο (Η.Π.Μ.) του Υ.Π.ΕΚ.Α. όλων των απαιτούμενων 
πληροφοριών αρμοδιότητας της Διεύθυνσης. 

17. Τις Προκαταρκτικές Περιβαλλοντικές Δεσμεύσεις 
(Π.Π.Δ.) για έργα και δραστηριότητες κατηγορίας Β' που 
δεν προβλέπεται η χορήγηση άδειας λειτουργίας από 
την κείμενη νομοθεσία. 

18. Την έγκριση εργασιών αποξήλωσης αμιάντου. 

19. Τις απαντήσεις σε αιτήματα, αναφορές, παράπονα 
ή καταγγελίες πολιτών κατά πράξεων ή παραλείψεων 
ιεραρχικά υφισταμένων υπηρεσιακών οργάνων της Δι¬ 
εύθυνσης. 

20. Τη διαβίβαση των εκθέσεων αξιολόγησης ουσιαστι¬ 
κών προσόντων των υπαλλήλων της Διεύθυνσης στην 
αρμόδια υπηρεσία για περαιτέρω ενέργειες. 

21. Την παροχή στοιχείων σχετικά με τη συμμετοχή 
υπαλλήλων της Διεύθυνσης σε απεργίες. 

22. Την παροχή στατιστικών και άλλων στοιχείων του 
προσωπικού της Διεύθυνσης. 

23. Τον ορισμό υπαλλήλων της Διεύθυνσης για την 
τήρηση του εμπιστευτικού πρωτοκόλλου και τα δια¬ 
βιβαστικά έγγραφα εμπιστευτικού περιεχομένου για 
ενημέρωση υπηρεσιών. 

24. Τον ορισμό υπαλλήλων της Διεύθυνσης ως υπεύθυ¬ 
νων για την επικύρωση αντιγράφων εγγράφων και την 
βεβαίωση του γνησίου της υπογραφής σύμφωνα με τις 
διατάξεις του άρθρου 11 του Ν. 2690/1999 σε συνδυασμό 
με τις διατάξεις του Ν. 1599/1986. 

25. Τ ις αποφάσεις ορισμού υπαλλήλων της Διεύθυνσης 
ως ειδικών υπολόγων (εκτός αυτών για την είσπραξη 
ανταποδοτικών τελών). 

26. Την έγκριση χορήγησης αντιγράφων εγγράφων, 
ενημερωτικών εγγράφων, αποφάσεων κ.λπ., συμπερι¬ 
λαμβανομένων και τη γνωστοποίηση διοικητικών εγγρά¬ 
φων, τα οποία περιέχουν απλά προσωπικά δεδομένα ή 
έχουν χαρακτηριστεί ως εμπιστευτικά, σύμφωνα με τις 
ισχύουσες διατάξεις νόμων. 

27. Τη θέση στο «ΑΡΧΕΙΟ» εγγράφων και πράξεων 
που αφορούν υποθέσεις που έχουν περαιωθεί ή δεν 
απαιτούνται περαιτέρω ενέργειες. 

28. Τ ις ενέργειες σχετικά με τη εκκαθάριση του Αρ¬ 
χείου της Διεύθυνσης. 

29. Τις ενέργειες σχετικά με την εκποίηση άχρηστου 
εξοπλισμού. 

30. Τη διάθεση υπηρεσιακών αυτοκινήτων και οδηγών 
που ανήκουν στη Διεύθυνση για εκτέλεση υπηρεσιακών 
αναγκών. 

31. Τη χορήγηση βεβαιώσεων πραγματοποίησης της 
πρακτικής άσκησης σπουδαστών Τ.Ε.Ι. ή Α.Ε.Ι. σε Τμή¬ 
ματα της Διεύθυνσης. 

32. Τον απολογισμό των πεπραγμένων της Διεύθυνσης 
σε ετήσια βάση. 

33. Τη συγκρότηση Επιτροπής Παραλαβής υλικών προ¬ 
μηθειών, εργασιών και άλλων υπηρεσιών, που αφορούν 
τη λειτουργία της Διεύθυνσης. 

34. Την απογραφή εξοπλισμού, την χρέωσή του στους 
υπαλλήλους της Διεύθυνσης, την καταγραφή και παρα¬ 
κολούθηση μεταβολών χρέωσης. 

35. Την αποστολή δικαιολογητικών προς Υγειονομικές 
Επιτροπές για τη χορήγηση αναρρωτικών αδειών. 

Α.) Παρέχουμε στους Προϊσταμένους των Τμημάτων 
(ι) Περιβάλλοντος, (ιι) Υδροοικονομίας (ιιι) Χωρικού Σχε- 
διασμού της Περιφέρειας Θεσσαλίας και (ιν) Περιβάλ¬ 
λοντος και Υδροοικονομίας Περιφερειακής Ενότητας 
Λάρισας την εξουσιοδότηση υπογραφής «ΜΕ ΕΝΤΟΛΗ 
ΠΕΡΙΦΕΡΕΙΑΡΧΗ» για: 

1. Χορήγηση κάθε είδους αδειών των υπαλλήλων των 
Τμημάτων εκτός αυτών που απαιτούν τη σύμφωνη γνώ¬ 
μη του Υπηρεσιακού Συμβουλίου. 

2. Έγκριση μετακίνησης εκτός έδρας των υπαλλήλων 
των Τμημάτων, για εκτέλεση υπηρεσίας, εντός των ορί¬ 
ων της χωρικής αρμοδιότητάς τους. 

3. Την τήρηση στατιστικών στοιχείων αρμοδιότητας 
του Τμήματος. 

4. Τον απολογισμό των πεπραγμένων του Τμήματος 
σε ετήσια βάση. 

Β.) Παρέχουμε στους Προϊσταμένους των Τμημάτων 
Περιβάλλοντος και Υδροοικονομίας των Περιφερεια¬ 
κών Ενοτήτων Καρδίτσας, Μαγνησίας και Τρικάλων την 
εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙ¬ 
ΑΡΧΗ» για: 

1. Την αλληλογραφία των Τ μημάτων με τις λοιπές Υπη¬ 
ρεσίες του Δημοσίου, της Περιφέρειας, ΟΤΑ Α' βαθμού, 
Ο.Κ.Ω., λοιπούς Οργανισμούς, φορείς και ιδιώτες, επί 
θεμάτων που άπτονται των υπηρεσιακών αντικειμένων 
και αρμοδιοτήτων των Τμημάτων. 

2. Την εισήγηση προς τις αρμόδιες αρχές για χορή¬ 
γηση αδειών χρήσης νερού και εκτέλεσης έργων αξιο¬ 
ποίησης υδατικών πόρων. 

3. Την έγκριση εργασιών αποξήλωσης αμιάντου στις 
Περιφερειακές τους Ενότητες. 

4. Την καταχώριση στο Ηλεκτρονικό Περιβαλλοντικό 
Μητρώο (Η.Π.Μ.) του Υ.Π.Ε.Κ.Α. όλων των απαιτούμενων 
πληροφοριών αρμοδιότητας των Τμημάτων τους. 

5. Την αυτεπάγγελτη αναζήτηση πιστοποιητικών και 
άλλων εγγράφων από υπηρεσίες για θέματα πολιτών 
και υπαλλήλων. 

6. Την τήρηση στατιστικών στοιχείων αρμοδιότητας 
του Τ μήματος. 

7. Τον απολογισμό των πεπραγμένων του Τμήματος 
σε ετήσια βάση. 

8. Την εκκαθάριση του αρχείου του Τμήματος, σύμ¬ 
φωνα με τις εκάστοτε ισχύουσες διατάξεις. 

9. Τη θέση στο «ΑΡΧΕΙΟ» εγγράφων και πράξεων που 
αφορούν υποθέσεις που έχουν περαιωθεί ή δεν απαι¬ 
τούνται περαιτέρω ενέργειες. 


10. Χορήγηση κάθε είδους αδειών των υπαλλήλων 
των Τμημάτων εκτός αυτών που απαιτούν τη σύμφωνη 
γνώμη του Υπηρεσιακού Συμβουλίου. 

11. Έγκριση μετακίνησης εκτός έδρας των υπαλλήλων 
των Τμημάτων, για εκτέλεση υπηρεσίας, εντός των ορί¬ 
ων της Περιφερειακής Ενότητάς τους. 

12. Έγκριση και θεώρηση δικαιολογητικών οδοιπορικών 
εξόδων και ημερησίων αποζημιώσεων των υπαλλήλων 
των Τ μημάτων. 

13. θεώρηση των βιβλιαρίων νοσηλείας των υπαλλή¬ 
λων των Τμημάτων και των προστατευόμενων μελών 
των οικογενειών τους. 

14. Την αποστολή δικαιολογητικών προς Υγειονομικές 
Επιτροπές για τη χορήγηση αναρρωτικών αδειών. 

15. Την παροχή στοιχείων σχετικά με τη συμμετοχή 
υπαλλήλων των Τ μημάτων σε απεργίες. 

16. Την παροχή στατιστικών και άλλων στοιχείων του 
προσωπικού των Τμημάτων. 

Για θέματα που κρίνονται μείζονος σημασίας είτε 
άπτονται πολιτικής ευθύνης, οι Προϊστάμενοι της Γε¬ 
νικής Διεύθυνσης Αναπτυξιακού προγραμματισμού, 
Περιβάλλοντος και Υποδομών, της Διεύθυνσης Περι¬ 
βάλλοντος και Χωρικού Σχεδιασμού και των Τμημάτων 
της, οφείλουν να προβαίνουν σε χειρισμό τους, κατόπιν 
συνεννόησης με τα ανώτερα Ιεραρχικά Όργανα. 

Η παροχή εξουσιοδότησης υπογραφής «ΜΕ ΕΝΤΟΛΗ 
ΠΕΡΙΦΕΡΕΙΑΡΧΗ» προς τους ανωτέρω Προϊσταμένους 
Γ ενικών Διευθύνσεων, Διευθύνσεων και Τμημάτων ισχύει 
αποκλειστικά και μόνο για τις προαναφερθείσες αρμο¬ 
διότητες. Γ ια τις λοιπές αρμοδιότητες του Περιφερει¬ 
άρχη που δεν περιλαμβάνονται ανωτέρω το δικαίωμα 
υπογραφής κρατά ο ίδιος ο Περιφερειάρχης. 

Με τη δημοσίευση της παρούσας παύει να ισχύει 
κάθε άλλη Απόφαση παροχής εξουσιοδότησης υπο¬ 
γραφής που αφορά σε αρμοδιότητες της Διεύθυνσης 
Περιβάλλοντος και Χωρικού Σχεδιασμού Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λάρισα, 26 Φεβρουάριου 2014 

Ο Περιφερειάρχης 

ΚΩΝΣΤΑΝΤΙΝΟΣ ΑΓΟΡΑΣΤΟΣ 

-♦- 

Αριθμ. Υ00/18 (8) 

Αναστολή λειτουργίας του Παραρτήματος ΙΚΑ-ΕΤΑΜ 
Αρκαλοχωρίου Ν. Ηρακλείου και μεταφορά των αρ¬ 
μοδιοτήτων επί της ασφαλιστικής του περιοχής στο 
Περιφερειακό Υποκατάστημα ΙΚΑ-ΕΤΑΜ Ηρακλείου. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τις διατάξεις της παρ. 3 του άρθρου 24 του Ν. 
4075/2012 (ΦΕΚ 89/τ. Α711.4.2012 «Θέματα Κανονισμού 
Ασφάλισης ΙΚΑ-ΕΤΑΜ, Ασφαλιστικών Φορέων, προσαρ¬ 
μογή της Νομοθεσίας στην Οδηγία 2010/18/ΕΕ και λοιπές 
διατάξεις». 

2. Τις διατάξεις του άρθρου 4 του Ν.Δ. 2698/1953 (ΦΕΚ 
315/τ. Β'/10-11-1953) «περί διοικήσεως του Ιδρύματος Κοι¬ 
νωνικών Ασφαλίσεων, μεταρρυθμίσεως της περί αυτού 
νομοθεσίας, ως και άλλων τινών διατάξεων», όπως αντι- 
κατεστάθη από το άρθρο 1, παρ. 1 του Ν.Δ. 3710/1957 
(ΦΕΚ 100/τ. Α712.6.1957) και ισχύει. 

3. Τις διατάξεις του άρθρου 26 του Π.Δ. 266/1989 (ΦΕΚ 
127/τ. Α722.5.1989) «Οργανισμός του Ιδρύματος Κοινω¬ 
νικών Ασφαλίσεων», όπως τροποποιήθηκε και ισχύει. 

4. Τη Φ21 /958/24-4-85 (ΦΕΚ 220/τ. Β724.4.1985) απόφα¬ 
ση του Υπουργού Κοινωνικών Ασφαλίσεων με την οποία 
συστάθηκε το Παράρτημα ΙΚΑ Αρκαλοχωρίου υπαγό¬ 
μενο στο Περιφερειακό Υποκατάστημα ΙΚΑ Ηρακλείου. 

5. Τις: α) με αριθμ. 192/Συν. 13/24.04.1986 (ΦΕΚ 382/τ. 
Β710.6.1986), β) με αριθμ. 113/Συν. 10/26.3.87 (ΦΕΚ 244/τ. 
Β719.05.1987), γ) 243/Συν.32/29.9.1989 και δ) με αριθμ. 172/ 
Συν. 25/14.07.2011 (ΦΕΚ 1757/τ. Β703-08-011) αποφάσεις 
του Δ.Σ. του ΙΚΑ-ΕΤΑΜ με τις οποίες καθορίστηκε η 
ασφαλιστική περιοχή του Παραρτήματος Αρκαλοχωρίου. 

6. Την με αριθμ. 4/Συν.2/16.01.14 απόφαση του Δ.Σ. του 
ΙΚΑ-ΕΤΑΜ. 

7. Την ανάγκη για καλύτερη και αποτελεσματικότερη 
λειτουργία των υπηρεσιακών μονάδων του ΙΚΑ-ΕΤΑΜ. 


8. Το γεγονός ότι από την απόφαση αυτή δεν προκα- 
λείται επί πλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

Αναστέλλουμε τη λειτουργία του Παραρτήματος ΙΚΑ- 
ΕΤΑΜ Αρκαλοχωρίου Ν. Ηρακλείου από 17 Μαρτίου 2014. 

Οι αρμοδιότητες επί της ασφαλιστικής του περιοχής, 
για το χρονικό διάστημα αναστολής λειτουργίας του, 
μεταφέρονται στο Περιφερειακό Υποκατάστημα ΙΚΑ- 
ΕΤΑΜ Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2014 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 

